
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2210 

9 Σεπτεμβρίου 2013 


ΑΠΟΦΑΣΕΙ Σ 

Αριθ. 50250 

Κατάρτιση του Οργανισμού Εσωτερικής Υπηρεσίας του 
Ν.Π.Δ.Δ. με την επωνυμία «Δημοτικό Κέντρο Κοινω¬ 
νικής Προστασίας & Αλληλεγγύης Κορδελιού Εύο¬ 
σμου». 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) των άρθρων 1, 63, 97, 98, 214, 225, 238, 254, 257, 
258, 266, 280 και 283 του Ν. 3852/2010 «Νέα Αρχιτε¬ 
κτονική της Αυτοδιοίκησης και της Αποκεντρωμένης 
Διοίκησης - Πρόγραμμα Καλλικράτης» (ΦΕΚ 87/Α/2010), 
β) του άρθρου 10 του Ν. 3584/2007 «Κώδικας Κατά¬ 
στασης Δημοτικών και Κοινοτικών υπαλλήλων» (ΦΕΚ 
143/Α/2007), γ) των άρθρων 5 και 7 του Ν. 3469/2006 
«Εθνικό Τυπογραφείο, Εφημερίς της Κυβερνήσεως και 
λοιπές διατάξεις» (ΦΕΚ 131/Α/2006), δ) των άρθρων 8 
και 24 του Π.Δ. 142/2010 «Οργανισμός της Αποκεντρω¬ 
μένης Διοίκησης Μακεδονίας-Θράκης» (ΦΕΚ 235/Α/2010), 
ε) του άρθρου 90, το οποίο κυρώθηκε με το άρθρο 
πρώτο του Π.Δ. 63/2005 (ΦΕΚ 98/Α/2005) «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» που αφορούν τον έλεγχο των δαπανών που 
προκαλούν οι κανονιστικές διοικητικές πράξεις, στ) του 
Π.Δ. 50/2001 «Καθορισμός των προσόντων διορισμού σε 
θέσεις φορέων του δημόσιου τομέα» (ΦΕΚ 39/Α/2001), 
όπως τροποποιήθηκε και ισχύει. 

2. Την με αριθμ. 81/2012 απόφαση του Διοικητικού Συμ¬ 
βουλίου του Ν.Π.Δ.Δ. με την επωνυμία «Δημοτικό Κέντρο 
Κοινωνικής Προστασίας και Αλληλεγγύης Κορδελιού 
Ευόσμου» που αφορά την κατάρτιση του Οργανισμού 
Εσωτερικής Υπηρεσίας του. 

3. Την με αριθμ. 54/2013 απόφαση του Δημοτικού Συμ¬ 
βουλίου του Δήμου Κορδελιού - Ευόσμου. 

4. Τη θετική γνώμη του Υπηρεσιακού Συμβουλίου 
Υπαλλήλων ΟΤΑ (πλην Δήμου Θεσσαλονίκης)που διατυ¬ 
πώθηκε στο αριθμ. 4/24.04.2013 (θέμα 12ο της ημερήσιας 
διάταξης) πρακτικό του. 

5. Την αριθ. οικ. 684/2011 (ΦΕΚ 88Β/31.1.2011) απόφαση 
του Γενικού Γραμματέα Αποκεντρωμένης Διοίκησης 
Μακεδονίας - Θράκης, περί παροχής εξουσιοδότησης 


υπογραφής πράξεων και εγγράφων «Με εντολή Γ ενικού 
Γραμματέα Αποκεντρωμένης Διοίκησης Μακεδονίας- 
Θράκης», αποφασίζουμε: 

Καταρτίζουμε τον Οργανισμό Εσωτερικής Υπηρεσίας 
του του Ν.Π.Δ.Δ. με την επωνυμία «Δημοτικό Κέντρο 
Κοινωνικής Προστασίας και Αλληλεγγύης Κορδελιού 
Ευόσμου» κατά τα οριζόμενα της αριθ. 54/2013 απόφαση 
του Δημοτικού Συμβουλίου Δήμου Κορδελιού - Ευόσμου 
και την αριθ. 4/24.04.2013 (θέμα 12ο της ημερήσιας δι¬ 
άταξης) θετική γνώμη του Υπηρεσιακού Συμβουλίου 
Υπαλλήλων υπαλλήλων ΟΤΑ (πλην Δήμου Θεσσαλονί¬ 
κης), ο οποίος έχει ως εξής: 

ΜΕΡΟΣ 1 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ Ν.Π.Δ.Δ. 

«ΔΗΜΟΤΙΚΟ ΚΕΝΤΡΟ ΚΟΙΝΩΝΙΚΗΣ ΠΡΟΣΤΑΣΙΑΣ 
ΚΑΙ ΑΛΛΗΛΕΓΓΥΗΣ ΚΟΡΔΕΛΙΟΥ - ΕΥΟΣΜΟΥ 
(ΔΗ.ΚΕ.ΚΠΑ.ΚΕ.)» 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίες του Νομικού Προσώπου με την επωνυμία 
«ΔΗΜΟΤΙΚΟ ΚΕΝΤΡΟ ΚΟΙΝΩΝΙΚΗΣ ΠΡΟΣΤΑΣΙΑΣ ΚΑΙ 
ΑΛΛΗΛΕΓΓΥΗΣ ΚΟΡΔΕΛΙΟΥ - ΕΥΟΣΜΟΥ (ΔΗ.ΚΕ.ΚΠΑ. 
ΚΕ.)» περιλαμβάνουν τις παρακάτω οργανικές μονάδες 
ομαδοποιημένες σε ενότητες συναφούς σκοπού και 
αντικειμένου: 

ΥΠΗΡΕΣΙΑ ΥΠΑΓΟΜΕΝΗ ΑΠΕΥΘΕΙΑΣ ΣΤΟ ΠΡΟΕΔΡΟ 

Αυτοτελές γραφείο Επικοινωνίας και Δημοσίων Σχέ¬ 
σεων, Προγραμματισμού και Οργάνωσης 

ΔΙΕΥΘΥΝΣΗ του ΝΠΔΔ που περιλαμβάνει ειδικότερα 
τις παρακάτω διοικητικές ενότητες: 

Μη αυτοτελές γραφείο Γ ραφείο Εθνικών & Ευρωπα¬ 
ϊκών προγραμμάτων. 

Ιο Τμήμα Κοινωνικής Υπηρεσίας ΚΑΠΗ περιοχής Ευ¬ 
όσμου 

α) Γ ραφείο ΚΑΠΗ επί της οδού Μακεδονομάχων 9Α 
και Πλάτωνος 

β) Γ ραφείο ΚΑΠΗ επί της οδού Μανόλη Ανδρόνικου 
εντός Πάρκου Ελπίδας 

γ) Γ ραφείο ΚΑΠΗ επί της οδού Μαυρομιχάλη 32 

δ) Γ ραφείο ΚΑΠΗ επί της οδού Λαγκαδά 5 

2ο Τμήμα Κοινωνικής Υπηρεσίας ΚΑΠΗ περιοχής Ελευ¬ 
θερίου - Κορδελιού 

α) Γ ραφείο ΚΑΠΗ επί της οδού Γ ερμανού Καραβαγ- 
γέλη 12 

β) Γραφείο ΚΑΠΗ επί της οδού 28ης Οκτωβρίου 9 
γ) Γ ραφείο Κοινωνικής Μέριμνας 
3ο Τμήμα Προσχολικής Αγωγής περιοχής Ευόσμου 
α) Γ ραφείο Παιδικού Σταθμού επί της οδού Μ. Μπό- 
τσαρη 15-17 

β) Γ ραφείο Παιδικού Σταθμού επί της οδού Αγίου Κων¬ 
σταντίνου & Ελευθερίας 

γ) Γραφείο Παιδικού Σταθμού επί της οδού Καζα- 
ντζάκη 40 

4ο Τμήμα Προσχολικής Αγωγής περιοχής Ευόσμου 
α) Γ ραφείο Παιδικού Σταθμού επί της οδού Μακεδο¬ 
νίας & Νοταρά 

β) Γ ραφείο Παιδικού Σταθμού επί της οδού Παναγίας 
Κρεμαστής18Α 

γ) Γραφείο Παιδικού Σταθμού επί της οδού Τέρμα 
Κλεισούρας 

5ο Τμήμα Προσχολικής Αγωγής περιοχής Ελευθερίου 
- Κορδελιού 

α) Γ ραφείο Παιδικού Σταθμού επί της οδού Πολυτε¬ 
χνείου 37 με Γιαννούλη 3 

β) Γ ραφείο Παιδικού Σταθμού επί της οδού Σμύρνης 15 
γ) Γ ραφείο Παιδικού Σταθμού επί της οδού Κυρίλλου 
& Μεθοδίου 

6ο Τμήμα Διοικητικών και Οικονομικών Υπηρεσιών 

α) Γ ραφείο Διοικητικού 

β) Γ ραφείο Οικονομικού 

γ) Γ ραφείο Συντήρησης κτιρίων 

δ) Γ ραφείο Διαχείρισης αποθήκης προμηθειών. 

ΜΕΡΟΣ 2 

ΑΡΜΟΔΙΟΤΗΤΕΣ ΥΠΗΡΕΣΙΩΝ 
Αρθρο 2 

Αρμοδιότητες αυτοτελούς γραφείου Επικοινωνίας 
και Δημοσίων Σχέσεων, Προγραμματισμού 
και Οργάνωσης 

Το Αυτοτελές Γραφείο Επικοινωνίας και Δημοσίων 
Σχέσεων, Προγραμματισμού και Οργάνωσης είναι αρ¬ 
μόδιο για την επικοινωνιακή πολιτική και την προώθηση 
της αποστολής και των στόχων του Νομικού Προσώπου 
και αντίστοιχα σχεδιάζει, εισηγείται και προωθεί την 
εφαρμογή των προγραμμάτων και των ενεργειών που 
είναι απαραίτητες για την υλοποίηση της επικοινωνια- 
κής αυτής πολιτικής. Συγχρόνως υποστηρίζει τα όργανα 
διοίκησης και τις υπηρεσίες του Νομικού Προσώπου στις 
διαδικασίες σύνταξης, παρακολούθησης και αξιολόγη¬ 
σης των αποτελεσμάτων των ετήσιων Προγραμμάτων 
Δράσης του Νομικού Προσώπου, την παρακολούθηση 
της αποτελεσματικότητας και απόδοσης των υπηρεσιών 
κατά την επίτευξη των στόχων του, υπό συνθήκες δια¬ 
σφάλισης του επιθυμητού επιπέδου ποιότητας των πα- 
ρεχομένων υπηρεσιών. Στις ανωτέρω δραστηριότητες 
καθώς και στις διαδικασίες σύνταξης, παρακολούθησης 
και αξιολόγησης των αποτελεσμάτων του Επιχειρησι¬ 
ακού προγράμματος του Δήμου, το γραφείο συνεργά¬ 
ζεται με την αρμόδια Υπηρεσία Προγραμματισμού και 
Οργάνωσης του Δήμου. 

Κατά την άσκηση των αρμοδιοτήτων του το Γ ραφείο 
ιδίως: 

1. Υποστηρίζει την οργάνωση και την υλοποίηση κάθε 
είδους εκδηλώσεων του Νομικού Προσώπου (π.χ. δια¬ 
λέξεις, εορτές κ.λπ.) και οργανώνει και υλοποιεί προ¬ 
γράμματα προβολής του έργου και των υπηρεσιών που 
παρέχει το Νομικό Πρόσωπο. 


2. Σχεδιάζει, εισηγείται και εφαρμόζει προγράμματα 
ενημέρωσης των πολιτών και ενεργοποιεί τις υπηρεσίες 
του Νομικού Προσώπου με γενικό στόχο την ανάλογη 
δραστηριοποίηση των πολιτών. 

3. Παρακολουθεί συστηματικά τα δημοσιεύματα (έντυ¬ 
πα και ηλεκτρονικά) σχετικά με τις δραστηριότητες του 
Νομικού Προσώπου και ενημερώνει σχετικά τα όργανα 
διοίκησής του. Τηρεί αρχείο των δημοσιεύσεων καθώς 
και των σχετικών απαντήσεων του Νομικού Προσώπου. 

4. Διαχειρίζεται τις σχέσεις του Νομικού Προσώπου με 
τον ηλεκτρονικό και έντυπο τύπο και τα μέσα μαζικής 
ενημέρωσης και επιμελείται των δημοσιευμάτων και 
των δελτίων τύπου. 

5. Επιμελείται των ενημερωτικών εκδόσεων ή εκπο¬ 
μπών του Νομικού Προσώπου στα ΜΜΕ. 

6. Συνεργάζεται κατά τις ανωτέρω δραστηριότητες με 
την αρμόδια για την Επικοινωνία υπηρεσία του Δήμου. 

7. Συνεργάζεται με τον/ην προϊσταμένο/η Διεύθυνσης 
του Νομικού Προσώπου και συγκεντρώνει και τεκμηρι¬ 
ώνει την αναγκαία τεχνογνωσία και πληροφόρηση που 
είναι απαραίτητη για τη διαμόρφωση των προγραμμά¬ 
των δράσης του Νομικού Προσώπου 

8. Συνεργάζεται με τον/ην Πρόεδρο του Νομικού Προ¬ 
σώπου και μεριμνά για τη διενέργεια ερευνών για τις 
ανάγκες των δημοτών σε σχέση με την αποστολή του 
Νομικού Προσώπου και συγκεντρώνει και τεκμηριώνει 
προτάσεις για επεμβάσεις (έργα, ενέργειες, προγράμ¬ 
ματα) που θα ικανοποιούν τις σχετικές ανάγκες των 
δημοτών. 

9. Συνεργάζεται με τον/ην προϊσταμένο/η Διεύθυνσης 
του Νομικού Προσώπου, συγκεντρώνει προτάσεις και 
εισηγείται την εφαρμογή προγραμμάτων και δράσεων 
που αποσκοπούν στην επίτευξη της αποστολής και των 
στόχων του Νομικού Προσώπου. 

10. Μεριμνά για τη δημιουργία και την συνεχή ενη¬ 
μέρωση της ιστοσελίδας του Νομικού Προσώπου σε 
συνεργασία με τον/την Προϊσταμένο/η Διευθύνσης. 

Αρθρο 3 

Αρμοδιότητες Διεύθυνσης 

Η Διεύθυνση είναι αρμόδια για την αποτελεσματική 
λειτουργία των Κέντρων Ανοικτής Προστασίας Ηλικι¬ 
ωμένων (ΚΑΠΗ) και για την για την αποτελεσματική 
λειτουργία των Παιδικών Σταθμών του Δήμου, καθώς 
και για την εφαρμογή ειδικών προγραμμάτων φροντί¬ 
δας ατόμων της τρίτης ηλικίας και για την υλοποίηση 
δράσεων και προγραμμάτων για παιδιά προσχολικής 
ηλικίας. 

Παράλληλα είναι αρμόδια για την αποτελεσματική 
εφαρμογή Γ ενικών Προγραμμάτων Κοινωνικής Προστα¬ 
σίας για όλους τους κατοίκους του Δήμου καθώς και 
ειδικών Προγραμμάτων για Ευπαθείς Κοινωνικές Ομά¬ 
δες, σε συνεργασία με τις αρμόδιες και αντίστοιχου 
αντικειμένου υπηρεσίες του Δήμου. 

Για την καλύτερη εξυπηρέτηση των δημοτών οι λει¬ 
τουργίες Ανοικτής Προστασίας Ηλικιωμένων και οι υπη¬ 
ρεσίες των Παιδικών Σταθμών παρέχονται σε γεωγρα¬ 
φικά αποκεντρωμένες μονάδες (παραρτήματα ΚΑΠΗ, 
Παιδικών), οι οποίες λειτουργούν σε επίπεδο Γραφείου. 
Τρία ή περισσότερα παραρτήματα συγκροτούν οργανική 
μονάδα επιπέδου Τμήματος. Το κάθε Τμήμα εξυπηρετεί 
μια περιοχή της περιφέρειας του Δήμου. Τα Γ ραφεία τα 
οποία ανήκουν διοικητικά στο κάθε Τμήμα εξυπηρετούν 
μια υπο-περιοχή της περιοχής του Τμήματος. 

Αρμοδιότητες του /ης Διευθυντού/τριας 

1. Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του Νομικού 
Προσώπου. 

2. Υποστηρίζει τα όργανα διοίκησης και τις υπηρεσίες 
του Νομικού Προσώπου κατά τη σύνταξη, παρακολού¬ 
θηση και αξιολόγηση επιχειρησιακών προγραμμάτων 
και προγραμμάτων δράσης. 

3. Συνεργάζεται με τις αρμόδιες υπηρεσίες του Δήμου 
και εισηγείται συστήματα και μεθόδους μέτρησης της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου (διαδικασίες, δείκτες κ.λπ.), 
καθώς και περιοδικούς στόχους για την βελτίωση της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου. 

4. Συγκεντρώνει στοιχεία και δεδομένα που αναφέρο- 
νται στην αποδοτικότητα και αποτελεσματικότητα των 
υπηρεσιών και στην επίτευξη των σχετικών περιοδικών 
τους στόχων, παρακολουθεί την εξέλιξή τους, επεξερ¬ 
γάζεται τα στοιχεία και εκδίδει ενημερωτικές αναφορές 
προς την διοίκηση του Νομικού Προσώπου. 

5. Εισηγείται και παρακολουθεί την υλοποίηση προ¬ 
γραμμάτων έργων και δράσεων για την βελτίωση της 
οργάνωσης του Νομικού Προσώπου με στόχο την βελ¬ 
τίωση της αποδοτικότητας και της αποτελεσματικό- 
τητάς του. 

6. Συνεργάζεται με το τμήμα Διοικητικού - Οικονομικού 
για τη διαμόρφωση των καταλλήλων συστημάτων παρα¬ 
κολούθησης του κόστους λειτουργίας των οργανωτικών 
μονάδων του Νομικού Προσώπου και του κόστους των 
παρεχομένων υπηρεσιών προς τους πολίτες. 

7. Μεριμνά για την εγκατάσταση και τήρηση συστη¬ 
μάτων διασφάλισης ποιότητας των επί μέρους λει¬ 
τουργιών του Νομικού Προσώπου και διαχειριστικής 
επάρκειας του Νομικού Προσώπου στον σχεδίασμά και 
παραγωγή δράσεων και υπηρεσιών. 

8. Μεριμνά για την εκπόνηση των κάθε είδους εσω¬ 
τερικών Κανονισμών του Νομικού Προσώπου σε συνερ¬ 
γασία με τις αρμόδιες υπηρεσίες. 

9. Παρακολουθεί την τήρηση και σχεδιάζει και εισηγεί- 
ται τις τυχόν επικαιροποιήσεις της οργανωτικής δομής 
και γενικότερα των διατάξεων του Οργανισμού Εσωτε¬ 
ρικής Υπηρεσίας του Νομικού Προσώπου. 

10. Μεριμνά για τον προσδιορισμό των αναγκαίων 
θέσεων εργασίας και τον προσδιορισμό του αριθμού 
του προσωπικού ανά θέση εργασίας και οργανωτική 
μονάδα του Νομικού Προσώπου. Προγραμματίζει την 
κάλυψη των θέσεων (με νέα στελέχη ή ανακατανομή 
των υφισταμένων στελεχών). 

11. Επισημαίνει προβλήματα, βοηθά την οικογένεια να 
συνειδητοποιήσει το πρόβλημα, εντοπίζοντας τις αιτίες. 
Υποδεικνύει τρόπους αντιμετώπισης των προβλημάτων 
και φέρνει σε επαφή παιδιά και γονείς με διάφορους 
εξειδικευμένους φορείς. 

12. Σχεδιάζει, εισηγείται και συντονίζει την εφαρμο¬ 
γή των διαδικασιών και εσωτερικών κανονισμών που 
ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
ρυθμίσεων της Πολιτείας. 

13. Μεριμνά για τον προσδιορισμό των αναγκαίων 
θέσεων εργασίας ανά διοικητική ενότητα του Νομικού 


Προσώπου σε συνεργασία με το Τμήμα Προγραμματι¬ 
σμού και Οργάνωσης και μεριμνά για την κατάρτιση/ 
επικαιροποίηση των περιγραφών αρμοδιοτήτων των 
επιμέρους θέσεων. 

14. Παρακολουθεί την κάλυψη των διαφόρων θέσεων 
εργασίας στις διοικητικές ενότητες του Νομικού Προσώ¬ 
που με στόχο τόσο την αξιοποίηση των προσόντων των 
στελεχών όσο και την απρόσκοπτη και διαρκή κάλυψη 
των αναγκών των υπηρεσιών. 

15. Εισηγείται, έπειτα από σχετικά αιτήματα των αρμό¬ 
διων Προϊσταμένων, τις κατάλληλες εσωτερικές μετακι¬ 
νήσεις στελεχών για την αποτελεσματικότερη κάλυψη 
των επιμέρους θέσεων εργασίας με βάση τα προσόντα 
των στελεχών. 

16. Αξιολογεί τα προσόντα των νεοπροσλαμβανομένων 
στελεχών και διαμορφώνει σχετικές προτάσεις προς 
τους προϊσταμένους των προς κάλυψη θέσεων. 

17. Μεριμνά για την εφαρμογή του συστήματος αξι¬ 
ολόγησης των εργαζομένων στο Νομικό Πρόσωπο και 
την τήρηση των σχετικών στοιχείων. 

18. Εισηγείται και παρακολουθεί την υλοποίηση μέ¬ 
τρων επιπρόσθετης στήριξης του ανθρώπινου δυναμικού 
του Νομικού Προσώπου (π.χ. οργάνωση μετακινήσεων 
του προσωπικού στις εγκαταστάσεις του Ν.Π. κ.λπ.). 

19. Μεριμνά για την ανάπτυξη του ανθρώπινου δυνα¬ 
μικού του Νομικού Προσώπου με τον προσδιορισμό των 
αναγκών βελτίωσης των προσόντων και ικανοτήτων 
των εργαζομένων και την εισήγηση και την παρακο¬ 
λούθηση της υλοποίησης των συμφωνουμένων μέτρων 
βελτίωσης. 

20. Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του ανθρώ¬ 
πινου δυναμικού του Νομικού Προσώπου. Παρακολουθεί 
την υλοποίηση των προγραμμάτων και μεριμνά για την 
αξιολόγηση των αποτελεσμάτων από την υλοποίηση 
των προγραμμάτων αυτών στην πράξη. 

21. Μεριμνά για την βελτίωση των ανθρωπίνων σχέσε¬ 
ων μέσα στο Νομικό Πρόσωπο με τον σχεδίασμά, την 
εισήγηση και την οργάνωση σχετικών προγραμμάτων 
(π.χ. εκδηλώσεις, ταξίδια κ.λπ.). 

22. Σχεδιάζει και εισηγείται βελτιώσεις και παρακο¬ 
λουθεί την εφαρμογή όλων των διαδικασιών που σχετί¬ 
ζονται με την απασχόληση των εργαζομένων, σύμφωνα 
με τις ισχύουσες διατάξεις (τήρηση ωραρίου, έγκριση 
και πραγματοποίηση υπερωριών κ.λπ.). 

Το επιστημονικό δυναμικό του Ν.Π. είτε εργάζεται είτε 
συνεργάζεται με την Διεύθυνση. 

Το αντικείμενο του πραγματοποιείται από τις βασικές 
ειδικότητες του Παιδιάτρου, του Παθολόγου, του Καρ¬ 
διολόγου, του Παιδοψυχολόγου και του Λογοθεραπευ- 
τή. Όλες οι ειδικότητες συνεργάζονται με το υπόλοιπο 
προσωπικό των ειδικοτήτων των Τμημάτων με στόχο 
την καλύτερη εξυπηρέτηση των νηπίων και της τρίτης 
ηλικίας. 

Οι αρμοδιότητες των επί μέρους οργανικών μονάδων 
της Διεύθυνσης: 

Αρμοδιότητες μη αυτοτελούς γραφείου Εθνικών και 
Ευρωπαϊκών προγραμμάτων 

1. Οργανώνει και υλοποιεί κοινωνικές δράσεις για παι¬ 
διά προσχολικής ηλικίας και άτομα τρίτης ηλικία. 

2. Ενημερώνεται συνεχώς για τις δυνατότητες συμ¬ 
μετοχής της Διεύθυνσης σε χρηματοδοτούμενα προ¬ 
γράμματα φροντίδας τρίτης ηλικίας (π.χ. πρόγραμμα 

«Κοινωνική Μέριμνα», προγράμματα Κέντρων Ημερήσιας 
Φροντίδας Ηλικιωμένων, κ.λπ.) και εισηγείται για την 
συμμετοχή του Νομικού Προσώπου σε αυτά. 

3. Ενημερώνεται συνεχώς για τις δυνατότητες συμμε¬ 
τοχής της Διεύθυνσης σε χρηματοδοτούμενα προγράμ¬ 
ματα για παιδιά προσχολικής ηλικίας, (π.χ. πρόγραμμα 
εναρμόνιση οικογενειακής και επαγγελματικής ζωής) και 
εισηγείται για την συμμετοχή του Νομικού Προσώπου 
σε αυτά. 

4. Οργανώνει και υλοποιεί δράσεις κοινωνικού χαρα¬ 
κτήρα με αποδέκτες όλους τους κατοίκους προσχο¬ 
λικής ή τρίτης ηλικίας του Δήμου (Κέντρο Κοινωνικής 
Στήριξης, Προγράμματα προώθησης Εθελοντισμού κ.λπ.) 

5. Οργανώνει και υλοποιεί δράσεις κοινωνικής προ¬ 
στασίας για ευπαθείς κοινωνικές ομάδες προσχολικής 
ή τρίτης ηλικίας που απειλούνται ή βιώνουν κοινωνικό 
αποκλεισμό. Στην κατηγορία των ευπαθών κοινωνικά 
ομάδων συμπεριλαμβάνονται ιδίως: 

• Άτομα με αναπηρία (ΑμεΑ) 

• Παλιννοστούντες 

• Μετανάστες 

• Πρόσφυγες 

• Τσιγγάνοι 

• Μακροχρόνια άνεργοι 

• Θύματα ενδοοικογενειακής βίας 

• Μειονότητες και άτομα με πολιτιστικές και θρησκευ¬ 
τικές ιδιαιτερότητες 

• Ατομα ευρισκόμενα σε κατάσταση φτώχειας ή απει¬ 
λούμενα από φτώχεια 

6. Ενημερώνεται συνεχώς για τις δυνατότητες συμ¬ 
μετοχής σε χρηματοδοτούμενα προγράμματα για ευ¬ 
παθείς κοινωνικές ομάδες (π.χ. προγράμματα παροχής 
υπηρεσιών φροντίδας σε άτομα με αναπηρίες, προγράμ¬ 
ματα λειτουργίας κέντρων στήριξης των θυμάτων της 
ενδοοικογενειακής βίας, ιατροκοινωνικά προγράμματα 
για Τσιγγάνους κ.λπ.) και εισηγείται για την συμμετοχή 
του Νομικού Προσώπου σε αυτά. 

7. Μεριμνά, σε συνεργασία με το Διευθυντή, για την 
ετοιμασία προτάσεων προς τους αρμόδιους φορείς για 
την ανάληψη από το Νομικό Πρόσωπο της ευθύνης ορ¬ 
γάνωσης και υλοποίησης των ανωτέρω προγραμμάτων, 
προωθεί τις προτάσεις για έγκρισή τους και μεριμνά 
για την υποβολή τους. 

8. Οργανώνει την εφαρμογή των ανωτέρω προγραμ¬ 
μάτων μετά την ανάθεσή τους στο Νομικό Πρόσωπο και 
μεριμνά για την αποτελεσματικότερη και αποδοτικότε¬ 
ρη υλοποίησή τους εξασφαλίζοντας τους αναγκαίους 
και κατάλληλους ανθρώπινους και τεχνικούς πόρους. 

9. Παρακολουθεί την κατάλληλη υλοποίηση των ανω¬ 
τέρω προγραμμάτων και συντάσσει και υποβάλλει τους 
αναγκαίους απολογισμούς. 

10. Συνεργάζεται με τα άλλα Τμήματα της Διεύθυν¬ 
σης για την υλοποίηση των ανωτέρω προγραμμάτων, 
αξιοποιώντας την τεχνογνωσία, την εμπειρία και τους 
πόρους που μπορούν να διαθέσουν. 

Αρμοδιότητες 1ου Τμήματος Κοινωνικής Υπηρεσίας 
ΚΑΠΗ περιοχής Ευόσμου 

1. Υλοποιεί προγράμματα πρόληψης και αγωγής υγείας 
για τους χρήστες των υπηρεσιών των Κέντρων Ανοικτής 
Προστασίας Ηλικιωμένων (ΚΑΠΗ) και των εξυπηρετού¬ 
μενων των προγραμμάτων Φροντίδας τρίτης ηλικίας. 

2. Παρέχει υπηρεσίες ιατροφαρμακευτικής πρωτοβάθ¬ 
μιας φροντίδας και συνταγογράφησης φαρμάκων από 


τον υπεύθυνο ιατρό (που εργάζεται ή συνεργάζεται με 
το Τμήμα). 

3. Παρέχει υπηρεσίες φυσιοθεραπείας, εργοθεραπεί- 
ας και ήπιας αθλητικής άσκησης στους χρήστες των 
υπηρεσιών των ΚΑΠΗ και των εξυπηρετούμενων των 
προγραμμάτων φροντίδας τρίτης ηλικίας. 

4. Συμμετέχει σε δράσεις κοινωνικής αλληλεγγύης και 
κοινωνικής προστασίας που περιλαμβάνουν ενέργειες 
πρόληψης και αγωγής υγείας. 

5. Μεριμνά για την εκπαίδευση σπουδαστών και φοιτη¬ 
τών σχετικών επιστημών που διενεργούν την πρακτική 
τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

6. Παρέχει τις ανωτέρω υπηρεσίες περιοδικά στα 
επιμέρους παραρτήματα ΚΑΠΗ και στα προγράμματα 
φροντίδας τρίτης ηλικίας. 

7. Παρέχει πληροφόρηση στους πολίτες για τα Κέντρα 
Ανοικτής Προστασίας Ηλικιωμένων του Δήμου και τα 
παραρτήματά του με σκοπό την προσέλκυση των αν¬ 
θρώπων που έχουν ανάγκη των παροχών του ή εκείνων 
που θέλουν να προσφέρουν εθελοντικές υπηρεσίες και 
γενικά μεριμνά για την ευαισθητοποίηση της κοινότη¬ 
τας σε θέματα κοινωνικής αλληλεγγύης και κοινωνικής 
συνοχής. 

8. Υποδέχεται, ενημερώνει, συμβουλεύει και παρέχει 
κοινωνική υποστήριξη στα μέλη του ΚΑΠΗ και στις οι- 
κογένειές τους. Ιδιαίτερη βαρύτητα δίδεται στην προ¬ 
σπάθεια: α) για την παραμονή των ατόμων της τρίτης 
ηλικίας στο οικείο οικογενειακό και κοινωνικό τους πε¬ 
ριβάλλον, την πρόληψη και αντιμετώπιση βιολογικών, 
ψυχολογικών και κοινωνικών προβλημάτων, την εξα¬ 
σφάλιση αξιοπρεπούς διαβίωσης β) για την ενημέρωση 
και υποστήριξη των ατόμων με ειδικές ανάγκες στη 
διαδικασία κοινωνικής ένταξης. 

9. Υλοποιεί προγράμματα δημιουργικής απασχόλησης 
και ψυχαγωγίας για τα μέλη και τους επωφελούμενους 
των ΚΑΠΗ. 

10. Συνεργάζεται με την αρμόδια Κοινωνική Υπηρεσία 
του Δήμου και του ΝΠΙΔ του Δήμου και άλλες εξειδικευ- 
μένες υπηρεσίες υγείας και πρόνοιας για την παροχή 
πλήρους υποστήριξης στους επωφελούμενους και τις 
οικογένειές τους και την παραπομπή σε αυτές όταν 
απαιτείται. 

11. Μεριμνά για την προσέλκυση εθελοντών, την εκ¬ 
παίδευσή τους και την αξιοποίησή τους στις δομές και 
υπηρεσίες των ΚΑΠΗ. 

12. Μεριμνά για την φύλαξη, την καθαριότητα και την 
ευπρεπή εμφάνιση των εγκαταστάσεων του Τμήματος 
και του εξοπλισμού του. 

13. Παρακολουθεί τη λειτουργία των γραφείων τα 
οποία ανήκουν διοικητικά στο Τμήμα. 

14. Μεριμνά για την παραλαβή από τους αντίστοιχους 
προμηθευτές των κάθε είδους υλικών παγίων ή αναλώ¬ 
σιμων που απαιτεί η λειτουργία του Νομικού Προσώπου. 

15. Μεριμνά για την ενημέρωση των διαχειριστικών βι¬ 
βλίων των αποθηκών (κατά ποσότητα) με τα εισαγόμενα 
και εξαγόμενα είδη, και την τήρηση των διαδικασιών 
χορήγησης των ειδών που τηρούνται στα αποθέματα 
των αποθηκών των Γραφείων. 

16. Η Κοινωνική μέριμνα ή γενικότερα κατ’ οίκον φρο¬ 
ντίδα περιλαμβάνει την εξυπηρέτηση μοναχικών, ανή¬ 
μπορων ατόμων τρίτης ηλικίας ή αμεα με τη φροντίδα 
της εξωτερικής εμφάνισης του ατόμου (χτένισμα, ξύ- 

ρισμα, ντύσιμο, φροντίδα νυχιών), την ατομική υγιεινή 
(λούσιμο μαλλιών και πλύσιμο σώματος), την προμήθεια 
πρώτων ειδών ανάγκης και τροφή, την προετοιμασία 
του φαγητού και την σίτιση του ατόμου, τη φροντί¬ 
δα του σπιτιού (τακτοποίηση, καθαριότητα πλύσιμο - 
άπλωμα - μάζεμα ρούχων), την εύρεση τεχνιτών για 
να επισκευάσουν πιθανές ζημιές και βλάβες που έχουν 
προκληθεί, τη διευκόλυνση στην εξόφληση λογαρια¬ 
σμών ΔΕΚΟ, την παροχή κατ’ οίκον συντροφιάς προς 
τα άτομα. 

Ακόμα την πραγματοποίηση μετρήσεων σακχάρου και 
αρτηριακής πίεσης, την παρακολούθηση της φαρμακευ¬ 
τικής αγωγής, τη χορήγηση και ταξινόμηση φαρμάκων, 
την περιποίηση τραυμάτων και κατακλίσεων, την ενε¬ 
σοθεραπεία. Έχει την επιμέλεια διεκπεραίωσης υποθέ- 
σεών τους (ασφαλιστικά, συνταξιοδοτικά, βοηθήματα, 
προνοιακά). Συμπληρωματικά διευκολύνει την μεταφορά 
τους προς τις μονάδες υγείας ή τους ασφαλιστικούς 
οργανισμούς. 

Το αντικείμενο του Τμήματος υλοποιείται από τις 
βασικές ειδικότητες του Κοινωνικού Λειτουργού, του 
Οικογενειακού Βοηθού, του Ιατρού, του Ψυχολόγου, του 
Νοσηλευτή ή Επισκέπτη Υγείας, του Φυσικοθεραπευτή 
και του Εργοθεραπευτή. Όλες οι ειδικότητες λειτουρ¬ 
γούν στο πλαίσιο του Τμήματος και συνεργάζονται με 
το υπόλοιπο προσωπικό του Τμήματος και των ειδικο¬ 
τήτων των άλλων Τμημάτων με στόχο την καλύτερη 
εξυπηρέτηση των προστατευομένων ατόμων τρίτης 
ηλικίας. 

Στο Τμήμα εντάσσονται διοικητικά τα ακόλουθα Γρα¬ 
φεία τα οποία εξυπηρετούν μια υπο-περιοχή της περιο¬ 
χής του Τμήματος και είναι δυνατόν να ασκούν μερικές 
ή και το σύνολο των αρμοδιοτήτων του Τμήματος. 

α. Γ ραφείο ΚΑΠΗ επί της οδού Μακεδονομάχων 9Α 
και Πλάτωνος 

β. Γ ραφείο ΚΑΠΗ επί της οδού Μανόλη Ανδρόνικου 
εντός Πάρκου Ελπίδας 

γ. Γ ραφείο ΚΑΠΗ επί της οδού Μαυρομιχάλη 32 
δ. Γ ραφείο ΚΑΠΗ επί της οδού Λαγκαδά 5 
ε. Γ ραφείο Κοινωνικής Μέριμνας 
Αρμοδιότητες 2ου Τμήματος Κοινωνικής Υπηρεσίας 
ΚΑΠΗ περιοχής Ελευθερίου - Κορδελιού 
Οι αρμοδιότητες του Τμήματος είναι αντίστοιχες με 
εκείνες του προηγουμένου Τμήματος Κοινωνικής Υπη¬ 
ρεσίας ΚΑΠΗ. 

Στο Τμήμα εντάσσονται διοικητικά τα ακόλουθα Γ ρα¬ 
φεία τα οποία εξυπηρετούν μια υπο-περιοχή της περιο¬ 
χής του Τ μήματος και είναι δυνατόν να ασκούν μερικές 
ή και το σύνολο των αρμοδιοτήτων του Τμήματος. 

α. Γ ραφείο ΚΑΠΗ επί της οδού Γ ερμανού Καραβαγ- 
γέλη 12 

β. Γ ραφείο ΚΑΠΗ επί της οδού 28ης Οκτωβρίου 9 
γ. Γ ραφείο Κοινωνικής Μέριμνας 
Αρμοδιότητες 3ου Τμήματος Προσχολικής Αγωγής 
περιοχής Ευόσμου 

Το Τμήμα Προσχολικής Αγωγής επιμελείται της πα¬ 
ροχής σύγχρονης προσχολικής αγωγής στα φιλοξενού¬ 
μενα νήπια εφαρμόζοντας τα κατάλληλα προγράμματα, 
τις ισχύουσες διατάξεις και τον ισχύοντα εσωτερικό 
κανονισμό λειτουργίας. Ειδικότερα το Τμήμα: 

1. Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίη¬ 
ση ατομικών προγραμμάτων, κύκλους παιδαγωγικών 


δραστηριοτήτων, παιδαγωγικά εργαστήρια και άλλες 
παιδαγωγικές δραστηριότητες και εκδηλώσεις, σύμ¬ 
φωνα με τα επιστημονικά δεδομένα και ανάλογα με 
την ηλικία τους. 

2. Απασχολεί τα παιδιά σύμφωνα με τους καθορι¬ 
σμένους στόχους του προγράμματος και τηρεί βιβλίο 
ύλης για την καθημερινή διδασκαλία σύμφωνα με τα 
προγράμματα του Υπουργείου Παιδείας. 

3. Ευθύνεται όχι μόνο για την ολόπλευρη ανάπτυξη 
των νηπίων αλλά και για την φύλαξη και προστασία 
τους. 

4. Προσφέρει αγωγή, ψυχαγωγία, περιποίηση, φροντί¬ 
δα και φαγητό στα νήπια του Σταθμού σύμφωνα με τις 
αρχές του υπουργείου και τις οδηγίες του παιδιάτρου. 

5. Ενημερώνει τους γονείς σε τακτά χρονικά διαστή¬ 
ματα για τη γενική - σφαιρική εξέλιξη του παιδιού τους. 
Συνεργάζεται με τους γονείς σε όλα τα θέματα που 
αφορούν τη ζωή και την εξέλιξη των παιδιών μέσα στον 
Σταθμό. 

6. Μεριμνά για τη διοργάνωση εκδηλώσεων και επι¬ 
σκέψεων προς όφελος των παιδιών, σύμφωνα με το 
εγκεκριμένο πρόγραμμα. 

7. Φροντίζει για την υγιεινή κατάσταση των παιδιών 
και ενημερώνει σε κάθε περίπτωση που χρειάζεται ια¬ 
τρική φροντίδα τον παιδίατρο. 

8. Παρακολουθεί την καθαριότητα των νηπίων και 
κάθε αντικείμενο που έχει σχέση με αυτά ενθαρρύ- 
νοντας την αυτοεξυπηρέτησή τους. Ευθύνεται για την 
άψογη καθαριότητα των χώρων του Σταθμού και των 
αντικειμένων του και τον κατάλληλο αερισμό και φω¬ 
τισμό του. 

9. Εφαρμόζει σωστά όλα τα μέτρα υγιεινής και ασφά¬ 
λειας και ευθύνεται για κάθε πράξη ή παράλειψη που 
μπορεί να έχει επίπτωση στην υγεία των παιδιών. 

10. Ευθύνεται για την εξασφάλιση της διατροφής των 
νηπίων κατά την παραμονή τους στον Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

11. Μεριμνά για την προμήθεια, την ταξινόμηση και τη 
συντήρηση του αναγκαίου παιδαγωγικού εξοπλισμού 
και υλικού. 

12. Παρακολουθεί τη λειτουργία των γραφείων τα 
οποία ανήκουν διοικητικά στο Τμήμα. 

13. Αποφασίζει για την δυνατότητα επιστροφής στο 
σταθμό παιδιού που απούσιασε από σοβαρή ασθένεια 
με βάση το ιατρικό πιστοποιητικό που προσκομίζεται 
από τους γονείς και την προσωπική του εξέταση. 

14. Λαμβάνει τα μέτρα που πρέπει να ληφθούν για την 
υγιεινή των παιδιών και για την υγειονομική κατάσταση 
των σταθμών ύστερα από υπόδειξη του παιδιάτρου. 
Μεριμνά για τη διατήρηση σε κάθε σταθμό πρόχειρου 
φαρμακείου μετά από υπόδειξη του παιδιάτρου. 

15. Μεριμνά για την παραλαβή από τους αντίστοιχους 
προμηθευτές των κάθε είδους υλικών παγίων ή αναλω¬ 
σίμων που απαιτεί η λειτουργία του Νομικού Προσώπου. 

16. Μεριμνά για την ενημέρωση των διαχειριστικών βι¬ 
βλίων των αποθηκών (κατά ποσότητα) με τα εισαγόμενα 
και εξαγόμενα είδη, και την τήρηση των διαδικασιών 
χορήγησης των ειδών που τηρούνται στα αποθέματα 
των αποθηκών των Γ ραφείων. 

Το αντικείμενο του Τμήματος πραγματοποιείται από 
τις βασικές ειδικότητες του Νηπιαγωγού, του Βρεφονη¬ 
πιοκόμου, του Βοηθού Νηπιαγωγού - Βρεφονηπιοκόμου, 

του Μαγείρου, του Βοηθού Μαγείρου, του Προσωπικού 
Καθαριότητας - Βοηθητικών Εργασιών. Όλες οι ειδικό¬ 
τητες λειτουργούν στο πλαίσιο του Τμήματος και συ¬ 
νεργάζονται με το υπόλοιπο προσωπικό του Τμήματος 
και των ειδικοτήτων των άλλων Τμημάτων με στόχο την 
καλύτερη αγωγή και εξυπηρέτηση των παιδιών. 

Στο Τμήμα εντάσσονται διοικητικά τα ακόλουθα Γρα¬ 
φεία τα οποία εξυπηρετούν μια υπο-περιοχή της περιο¬ 
χής του Τμήματος και είναι δυνατόν να ασκούν μερικές 
ή και το σύνολο των αρμοδιοτήτων του Τμήματος. 

α) Γ ραφείο Παιδικού Σταθμού επί της οδού Μ. Μπό- 
τσαρη 15-17 

β) Γ ραφείο Παιδικού Σταθμού επί της οδού Αγίου Κων¬ 
σταντίνου & Ελευθερίας 

γ) Γραφείο Παιδικού Σταθμού επί της οδού Καζα- 
ντζάκη 40 

Αρμοδιότητες 4ου Τμήματος Προσχολικής Αγωγής 
περιοχής Ευόσμου 

Οι αρμοδιότητες του Τμήματος είναι αντίστοιχες 
με εκείνες του προηγούμενου Τμήματος Προσχολικής 
Αγωγής. 

Στο Τμήμα εντάσσονται διοικητικά τα ακόλουθα Γ ρα¬ 
φεία τα οποία εξυπηρετούν μια υπο-περιοχή της περιο¬ 
χής του Τμήματος και είναι δυνατόν να ασκούν μερικές 
ή και το σύνολο των αρμοδιοτήτων του Τμήματος. 

α) Γ ραφείο Παιδικού Σταθμού επί της οδού Μακεδο¬ 
νίας & Νοταρά 

β) Γ ραφείο Παιδικού Σταθμού επί της οδού Παναγίας 
Κρεμαστής18Α 

γ) Γραφείο Παιδικού Σταθμού επί της οδού Τέρμα 
Κλεισούρας 

Αρμοδιότητες 5ου Τμήματος Προσχολικής Αγωγής 
περιοχής Ελευθερίου - Κορδελιού 

Οι αρμοδιότητες του Τμήματος είναι αντίστοιχες 
με εκείνες του προηγούμενου Τμήματος Προσχολικής 
Αγωγής. 

Στο Τμήμα εντάσσονται διοικητικά τα ακόλουθα Γ ρα¬ 
φεία τα οποία εξυπηρετούν μια υπο-περιοχή της περιο¬ 
χής του Τ μήματος και είναι δυνατόν να ασκούν μερικές 
ή και το σύνολο των αρμοδιοτήτων του Τμήματος. 

α) Γ ραφείο Παιδικού Σταθμού επί της οδού Πολυτε¬ 
χνείου 37 με Γιαννούλη 3 

β) Γ ραφείο Παιδικού Σταθμού επί της οδού Σμύρνης 15 

γ) Γ ραφείο Παιδικού Σταθμού επί της οδού Κυρίλλου 
& Μεθοδίου (το παράρτημα αυτό ανήκει στη Δημοτική 
Ενότητα του Ευόσμου αλλά για την καλύτερη λειτουρ¬ 
γία της οργανωτικής μονάδας και την εξυπηρέτηση των 
δημοτών και την εγγύτητα των υπηρεσιών θα ενταχθεί 
στο τμήμα Προσχολικής Αγωγής περιοχής Ελευθερίου 
- Κορδελιού) 

Αρμοδιότητες 6ου Τ μήματος Διοικητικών και Οικονο¬ 
μικών Υπηρεσιών 

Το τμήμα υπηρεσιών Υποστήριξης είναι αρμόδιο για 
τον συντονισμό εφαρμογής των πολιτικών, συστημά¬ 
των και διαδικασιών που αποσκοπούν στην ορθολο¬ 
γική διοίκηση/διαχείριση του ανθρώπινου δυναμικού 
του Νομικού Προσώπου, καθώς και για τη λειτουργία 
του κεντρικού πρωτοκόλλου και την παροχή γενικών 
υπηρεσιών διοικητικής υποστήριξης προς τις υπηρεσί¬ 
ες. Παράλληλα είναι αρμόδιο για την αποτελεσματική 
τήρηση των οικονομικών προγραμμάτων λειτουργίας 
του Νομικού Προσώπου, τη σωστή απεικόνιση των οι¬ 


κονομικών πράξεων και τη διαχείριση των εσόδων και 
δαπανών του, καθώς και τη διασφάλιση και αξιοποίηση 
της περιουσίας του και την αποτελεσματική διενέργεια 
όλων των νόμιμων διαδικασιών που απαιτούνται για την 
προμήθεια υλικών, εξοπλισμού και υπηρεσιών του Νομι¬ 
κού Προσώπου. Τέλος είναι αρμόδιο για τη συντήρηση 
και τη διατήρηση σε καλή κατάσταση των κάθε είδους 
κτιριακών και ηλεκτρομηχανολογικών εγκαταστάσεων 
του Νομικού Προσώπου. 

Αρμοδιότητες Γ ραφείου Διοικητικού 

1. Παρέχει γραμματειακή υποστήριξη προς τη Διεύ¬ 
θυνση και τα Τμήματά της (τήρηση πρωτοκόλλου, δι¬ 
εκπεραίωση και αρχειοθέτηση αλληλογραφίας, θέματα 
προσωπικού κ,λπ.). Συγχρόνως τηρεί συγκεντρωτικά 
στοιχεία και καταρτίζει αναφορές για τη λειτουργία 
όλων των διοικητικών ενοτήτων της Διεύθυνσης σύμ¬ 
φωνα με τις οδηγίες της Διεύθυνσης. 

2. Υποδέχεται, καταχωρεί και διαχειρίζεται τις αιτή¬ 
σεις εγγραφής και επανεγγραφής βρεφών και νηπίων, 
εφαρμόζει τις αποφάσεις κατάταξης των παιδιών στα 
διάφορα τμήματα προσχολικής αγωγής ή διαγραφής 
αυτών και τηρεί τα σχετικά αρχεία. 

3. Προωθεί αιτήματα γονέων για μετακίνηση παιδιών 
από ένα τμήμα σε άλλο, αν υπάρχουν οι σχετικές προ¬ 
ϋποθέσεις. 

4. Παρακολουθεί την τακτοποίηση οικονομικών συμ¬ 
μετοχών μηνιαίως και ενημερώνει τους γονείς που κα¬ 
θυστερούν την πληρωμή των οικονομικών τους συμ¬ 
μετοχών. 

5. Δέχεται τις αιτήσεις μείωσης ή απαλλαγής οικονο¬ 
μικών συμμετοχών, εισηγείται σχετικά και ενημερώνει 
τους γονείς για το αποτέλεσμα της αίτησής τους. 

6. Εκδίδει βεβαιώσεις φιλοξενίας παιδιών. 

7. Παρακολουθεί την τακτοποίηση της ετήσιας οικο¬ 
νομικής συμμετοχής των ΚΑΠΗ και τηρεί αρχείο με τα 
ονόματα. 

8. Μεριμνά για την φύλαξη και την καθαριότητα των 
κτιριακών εγκαταστάσεων της Διεύθυνσης και του εξο¬ 
πλισμού τους. 

9. Οργανώνει τις συνεδριάσεις του Διοικητικού Συμ¬ 
βουλίου και τηρεί τα πρακτικά των συνεδριάσεων. 

10. Τηρεί αρχείο των αποφάσεων του Διοικητικού Συμ¬ 
βουλίου και του Προέδρου του Διοικητικού Συμβουλίου. 

11. Παράγει, διεκπεραιώνει, διαχειρίζεται και αρχει¬ 
οθετεί έγγραφα που έχουν σχέση με τη λειτουργία 
του Διοικητικού Συμβουλίου και τις αρμοδιότητες του 
Προέδρου και του Αντιπροέδρου. 

12. Προγραμματίζει, οργανώνει και ρυθμίζει τις συ¬ 
ναντήσεις του Προέδρου και του Αντιπροέδρου του 
Διοικητικού Συμβουλίου. 

13. Διεξάγει και διεκπεραιώνει την προσωπική αλληλο¬ 
γραφία του Προέδρου του Διοικητικού Συμβουλίου και 
τηρεί το πρωτόκολλο και το αρχείο αυτής. 

14. Τηρεί αρχείο των κάθε είδους αποφάσεων του 
Δήμου προς χρήση του Διοικητικού Συμβουλίου και του 
Προέδρου του, καθώς και κάθε άλλο στοιχείο σύμφωνα 
με τις κατευθύνσεις του Προέδρου. 

15. Μεριμνά για την τήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 
τις σχέσεις του Νομικού Προσώπου με το προσωπικό 
του (π.χ. θέματα μισθολογικά, ωραρίου, αδειών, ασθε¬ 
νειών, υπερωριών, απολύσεων, διεκδικήσεων κ,λπ.). 

16. Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

17. Τηρεί τα Μητρώα του Προσωπικού στο οποίο κατα¬ 
γράφονται τα στοιχεία της ατομικής και οικογενειακής 
του κατάστασης, οι κάθε είδους μεταβολές στην εργα¬ 
σιακή του ζωή (προσλήψεις, απολύσεις, αλλαγές θέσεων 
εργασίας, αμοιβές, άδειες, απουσίες, αξιολογήσεις κ.λπ.) 
και τα προσόντα του. 

18. Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

19. Συνεργάζεται με τους Προϊσταμένους των επιμέ- 
ρους διοικητικών ενοτήτων του Νομικού Προσώπου και 
τους ενημερώνει για τις διαδικασίες που πρέπει να ακο¬ 
λουθούνται σε εργασιακά θέματα (διαχείριση παρουσι¬ 
ών, υπερωριών, βεβαιώσεων προς το προσωπικό κ,λπ.). 

20. Εκδίδει κάθε είδους βεβαιώσεις προς το προσω¬ 
πικό για θέματα που άπτονται της απασχόλησής τους 
στο Νομικό Πρόσωπο. 

Αρμοδιότητες Γραφείου Οικονομικών Υπηρεσιών 

1. Μεριμνά για την τήρηση του συστήματος κατάρ¬ 
τισης των Προϋπολογισμών του Νομικού Προσώπου. 

2. Συνεργάζεται με τις επιμέρους υπηρεσίες για την 
παροχή οικονομικών στοιχείων που θα επιτρέπουν την 
κατάρτιση του προϋπολογισμού σε συνάρτηση με τα 
αντίστοιχα προγράμματά τους. 

3. Συγκεντρώνει τα επιμέρους αιτήματα υπηρεσιών 
και διαμορφώνει και εισηγείται το συνολικό Προϋπο¬ 
λογισμό του Νομικού Προσώπου προς έγκριση από τα 
αρμόδια όργανα. 

4. Παρακολουθεί την εκτέλεση του Προϋπολογισμού, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθω¬ 
τικές ενέργειες. 

5. Συνεργάζεται με τις υπόλοιπες υπηρεσίες για την 
τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

6. Μεριμνά για την σύνταξη και υποβολή στα αρμό¬ 
δια όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζεται. 

7. Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου. Δι¬ 
ερευνά τις ταμειακές ανάγκες και εισηγείται τις κατάλ¬ 
ληλες μεθόδους για την αντιμετώπιση των ταμειακών 
αναγκών. Μεριμνά για την εφαρμογή των αποφάσεων 
που σχετίζονται με την κάλυψη των ταμειακών αναγκών 
του Νομικού Προσώπου. 

8. Τηρεί το σύστημα λογιστικής απεικόνισης των οι¬ 
κονομικών πράξεων του Νομικού Προσώπου (Γενική 
λογιστική). Τηρεί τις σχετικές λογιστικές διαδικασίες 
καθώς και τα αντίστοιχα λογιστικά βιβλία και στοιχεία 
που προβλέπονται από την νομοθεσία. 

9. Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 


10. Παρακολουθεί και μεριμνά για την εκπλήρωση 
όλων των φορολογικών και ασφαλιστικών υποχρεώσε¬ 
ων του Νομικού Προσώπου. 

11. Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με το 
Νομικό Πρόσωπο, καθώς και των δοσοληπτικών λογα¬ 
ριασμών με το Δήμο. 

12. Εκδίδει τις λογιστικές και οικονομικές καταστά¬ 
σεις που συνδέονται με το τηρούμενο λογιστικό σχέδιο 
(π.χ. απολογισμός) και ενημερώνει σχετικά τα αρμόδια 
όργανα του Νομικού Προσώπου με βάση τις ισχύουσες 
διαδικασίες. 

13. Παρέχει κάθε είδους πληροφόρηση προς τα αρ¬ 
μόδια όργανα για την εξέλιξη των λογιστικών μεγεθών 
του Νομικού Προσώπου. 

14. Μεριμνά για την παροχή κάθε είδους στοιχείων που 
ζητούνται από Δημόσιες/Ελεγκτικές Υπηρεσίες σύμφω¬ 
να με τις διαδικασίες που ισχύουν εκάστοτε. 

15. Τηρεί ειδικά συστήματα λογιστικής και οικονομι¬ 
κής διαχείρισης Προγραμμάτων στα οποία συμμετέχει 
το Νομικό Πρόσωπο και που χρηματοδοτούνται από 
ευρωπαϊκούς (προγράμματα ΕΣΠΑ). Τηρεί αρχείο Πα¬ 
ραστατικών Διαχείρισης των προηγουμένων προγραμ¬ 
μάτων σύμφωνα με τα προβλεπόμενα στους ειδικούς 
κανονισμούς των φορέων από τους οποίους προέρχεται 
η σχετική χρηματοδότηση. Μεριμνά για την ετοιμασία 
των περιοδικών οικονομικών αναφορών που σχετίζονται 
με την πρόοδο των προηγουμένων προγραμμάτων. 

16. Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 
δικαιούχους και ελέγχει την ύπαρξη των προϋποθέσεων 
για τη διενέργεια πληρωμών με βάση τις διατάξεις των 
αντιστοίχων συμβάσεων. 

17. Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 
Προσώπου και ελέγχει την επάρκεια των αντίστοιχων 
πιστώσεων. 

18. Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στο Ταμείο για 
πληρωμή. 

19. Συγκεντρώνει τα στοιχεία μεταβολών και των αντι¬ 
στοίχων καταβληθέντων παροχών ή καταλογισθέντων 
ποσών προς το προσωπικό του Νομικού Προσώπου, που 
έχουν επίδραση στην διαμόρφωση των αμοιβών του και 
μεριμνά για την έκδοση των μισθολογικών καταστάσεων 
και την πληρωμή των αμοιβών. 

20. Μεριμνά για τη έκδοση βεβαιώσεων καταβληθει- 
σών αμοιβών προς το προσωπικό του Νομικού Προσώ¬ 
που και για τον υπολογισμό και την απόδοση προς τα 
ασφαλιστικά ταμεία των αντιστοίχων ασφαλιστικών 
εισφορών. 

21. Σχεδιάζει τις εσωτερικές διαδικασίες για την κα¬ 
τάρτιση του προγράμματος απαιτουμένων προμηθει¬ 
ών και υπηρεσιών (εκτός του πεδίου του Ν. 3316/2005) 
του Νομικού Προσώπου, συγκεντρώνει τις αιτήσεις των 
υπηρεσιών, εξετάζει την σκοπιμότητα αυτών και διαμορ¬ 
φώνει περιοδικά προγράμματα για την προμήθεια κάθε 
είδους υλικών, εξοπλισμού και υπηρεσιών και εισηγείται 
αυτά για έγκριση στα αρμόδια όργανα (υλικά για την 

εκτέλεση τεχνικών έργων, ανταλλακτικά, μηχανήματα, 
εργαλεία, έπιπλα, είδη γραφείου, μισθώσεις μεταφορι¬ 
κών μέσων, κ.λπ.). 

22. Διενεργεί έρευνες αγοράς για την τεκμηρίωση 
της διαθεσιμότητας των ειδών ή των υπηρεσιών που 
ενδιαφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

23. Διενεργεί τις διαδικασίες για την ανάθεση των 
προμηθειών και των συμβάσεων παροχής υπηρεσιών, 
ήτοι μεριμνά για την κατάρτιση προδιαγραφών σε 
συνεργασία με τα αρμόδια κάθε φορά τμήματα του 
Νομικού Προσώπου, καταρτίζει το σχέδιο της διακή¬ 
ρυξης, των συμβάσεων και όλων των αποφάσεων και 
εισηγείται τη συγκρότηση όλων των επιτροπών που 
απαιτούνται (διενέργειας διαγωνισμών, αξιολόγησης 
των προσφορών και παραλαβής των ειδών) στο κάθε 
φορά αποφαινόμενο όργανο, παρακολουθεί τη λειτουρ¬ 
γία τους και γενικά μεριμνά για όλα τα ζητήματα που 
αφορούν την εκτέλεση κάθε προμήθειας ή υπηρεσίας 
μέχρι και την οριστική παραλαβή της σύμφωνα με τις 
ισχύουσες διατάξεις. 

24. Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

25. Τηρεί τις σχετικές διαδικασίες και εκδίδει βεβαιώ¬ 
σεις που σχετίζονται με την είσπραξη διαφόρων δικαι¬ 
ωμάτων ή εισφορών προς το Νομικό Πρόσωπο. 

26. Παρακολουθεί και μεριμνά για την τήρηση όλων 
των οικονομικών δοσοληψιών που σχετίζονται με τη 
λειτουργία της παροχής υπηρεσιών του Νομικού Προ¬ 
σώπου μέσω των διοικητικών ενοτήτων του (ΚΑΠΗ, Παι¬ 
δικοί σταθμοί, καλλιτεχνική εκπαίδευση κ.λπ.) 

27. Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς το Νομικό Πρόσωπο, σύμφωνα με τους 
αντίστοιχους όρους. 

28. Διενεργεί τις εισπράξεις των οφειλών προς το 
Νομικό Πρόσωπο και ενημερώνει το λογιστικό σύστημα 
με τις σχετικές ταμειακές εγγραφές. 

29. Τηρεί το αναγκαίο φυσικό ταμείο της παγίας στα 
γραφεία του Νομικού Προσώπου. 

30. Τηρεί αρχεία των κάθε είδους παραστατικών και 
αντιστοίχων δικαιολογητικών που χρησιμοποιούνται για 
την ενημέρωση του λογιστικού συστήματος του Νομικού 
Προσώπου με τις ταμειακές εγγραφές. 

31. Παρακολουθεί την ταμειακή ρευστότητα και προ¬ 
γραμματίζει τις πληρωμές σε συνεργασία και με άλλες 
αρμόδιες υπηρεσίες και το ταμείο. 

32. Τηρεί τα αρχεία της ακίνητης περιουσίας του Νομι¬ 
κού Προσώπου σε ηλεκτρονική και φυσική μορφή (φάκε¬ 
λοι με στοιχεία περιγραφικά και ιδιοκτησιακά έγγραφα) 

33. Μεριμνά για την διερεύνηση μεθόδων αξιοποίησης 
της ανωτέρω ακίνητης περιουσίας και διατυπώνει σχε¬ 
τικές εισηγήσεις προς τα αρμόδια όργανα. 

34. Μεριμνά για την προώθηση της αξιοποίησης της 
ανωτέρω ακίνητης περιουσίας σύμφωνα με τις σχετι¬ 
κές αποφάσεις του Νομικού Προσώπου και τη διαχεί¬ 
ριση της εκμετάλλευσης της ακίνητης περιουσίας (π.χ. 
κατάρτιση συμβάσεων μισθώσεων, μέριμνα είσπραξης 
μισθωμάτων κ.λπ.) 

Αρμοδιότητες Γραφείου Συντήρησης Κτιρίων (θα λει¬ 
τουργήσει όταν υπάρξει ο κατάλληλος χώρος εγκατά¬ 
στασής του) 


1. Συνεργάζεται με τις επιμέρους υπηρεσίες και συ¬ 
γκεντρώνει πληροφορίες και αιτήματα σχετικά με τις 
ανάγκες συντήρησης και αποκατάστασης βλαβών των 
κτιριακών και ηλεκτρομηχανολογικών εγκαταστάσεων 
του Νομικού Προσώπου. 

2. Μεριμνά για τον προγραμματισμό και την υλοποίηση 
όλων των εργασιών συντήρησης και αποκατάστασης 
βλαβών των κτιριακών και ηλεκτρομηχανολογικών εγκα¬ 
ταστάσεων του Νομικού Προσώπου σε συνεργασία με 
προσωπικό της Τεχνικής Υπηρεσίας του Δήμου. 

3. Μεριμνά για τη συντήρηση και τη διατήρηση σε 
καλή κατάσταση του οπτικοακουστικού εξοπλισμού του 
Νομικού Προσώπου που προορίζεται για την οργάνωση 
εκδηλώσεων, καθώς και για τη μεταφορά, προετοιμασία 
και εγκατάστασή του στους χώρους των εκδηλώσεων. 

4. Μεριμνά για την τεχνική υποστήριξη των διαφόρων 
εκδηλώσεων που οργανώνονται στις εγκαταστάσεις 
του Νομικού Προσώπου (κατασκευή υλικοτεχνικής υπο¬ 
δομής, στήσιμο σκηνικών, αποθήκευση υλικών κ.λπ.) σε 
συνεργασία με προσωπικό της Τεχνικής Υπηρεσίας του 
Δήμου. 

5. Επιβλέπει την εκτέλεση των εργασιών που εκτε- 
λούνται για το Ν.Π. 

6. Επιβλέπει την εκτέλεση των εργασιών που ανα¬ 
τίθενται σε τρίτους και μεριμνά για τις διαδικασίες 
παραλαβής τους. 

7. Μεριμνά για τον σωστό χειρισμό και την αξιοποίηση 
των εργαλείων και γενικά του τεχνικού εξοπλισμού που 
χρησιμοποιεί το Ν.Π. 

Αρμοδιότητες Γ ραφείου Διαχείρισης αποθήκης προ¬ 
μηθειών (θα λειτουργήσει όταν υπάρξει ο κατάλληλος 
χώρος εγκατάστασής του) 

1. Παρακολουθεί τα αποθέματα των αποθηκών και 
διατυπώνει εισηγήσεις για την ανάγκη ανανέωσής τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών των αποθηκών. 

2. Τηρεί το αρχείο των παγίων κινητών περιουσιακών 
στοιχείων του Νομικού Προσώπου (μηχανήματα, συσκευ¬ 
ές, εξοπλισμός κ.λπ.) και παρακολουθεί την κατανομή 
των παγίων αυτών στις υπηρεσίες του. 

3. Μεριμνά για την τήρηση των διαδικασιών των πε¬ 
ριοδικών απογραφών των κάθε είδους υλικών και εξο¬ 
πλισμού του Νομικού Προσώπου. 

4. Μεριμνά για την παραλαβή από τους αντίστοιχους 
προμηθευτές των κάθε είδους υλικών παγίων ή αναλω¬ 
σίμων που απαιτεί η λειτουργία του Νομικού Προσώπου. 

5. Μεριμνά για την ενημέρωση των διαχειριστικών βι¬ 
βλίων των αποθηκών (κατά ποσότητα) με τα εισαγόμενα 
και εξαγόμενα είδη, και την τήρηση των διαδικασιών 
χορήγησης των ειδών που τηρούνται στα αποθέματα 
των αποθηκών των Γ ραφείων. 

6. Μεριμνά για την τήρηση των διαδικασιών χαρακτη¬ 
ρισμού υλικών/εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

ΜΕΡΟΣ 3 

ΔΙΟΙΚΗΣΗ - ΕΠΟΠΤΕΙΑ - ΣΥΝΤΟΝΙΣΜΟΣ 
Άρθρο 4 

Διοίκηση - Εποπτεία - Συντονισμός 

1. Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο 

του Δήμου Κορδελιού - Ευόσμου, από το οποίο εξαρ- 
τάται και εποπτεύεται, όπως ορίζεται ειδικότερα από 
τις κείμενες διατάξεις. 

2. Των υπηρεσιών του Νομικού Προσώπου προΐσταται 
ο Πρόεδρος του Διοικητικού Συμβουλίου ο οποίος επο¬ 
πτεύει και ελέγχει τις υπηρεσίες έτσι ώστε να εξασφαλί¬ 
ζεται με αποδοτικό τρόπο η αποτελεσματικότητα στην 
επίτευξη των περιοδικών στόχων και προγραμμάτων 
που αποφασίζονται από το Διοικητικό Συμβούλιο. Σε 
περίπτωση απουσίας ή κωλύματος του Προέδρου, αυτός 
αναπληρώνεται από τον Αντιπρόεδρο του Διοικητικού 
Συμβουλίου. 

3. Για την καλύτερη εξυπηρέτηση των κατοίκων θα 
λειτουργήσουν αποκεντρωμένες υπηρεσίες υπό μορφή 
παραρτημάτων των διαφόρων υπηρεσιών του Νομικού 
Προσώπου. Τα παραρτήματα αυτά ανήκουν διοικητι¬ 
κά στις αντίστοιχες υπηρεσίες του Νομικού Προσώ¬ 
που. Στις αποκεντρωμένες υπηρεσίες, συγκροτούνται, 
με απόφαση του Διοικητικού Συμβουλίου του Νομικού 
Προσώπου, αντίστοιχες άμισθες επιτροπές, στις οποίες 
συμμετέχουν τουλάχιστον δύο (2) εκπρόσωποι των χρη¬ 
στών των παρεχομένων υπηρεσιών και ένας υπάλληλος 
της αποκεντρωμένης υπηρεσίας, οριζόμενος από τον 
Πρόεδρο του Διοικητικού Συμβουλίου του Νομικού Προ¬ 
σώπου, ως πρόεδρος. Οι επιτροπές αυτές εισηγούνται 
για την καλύτερη λειτουργία, διαπιστώνουν τυχόν προ¬ 
βλήματα που δημιουργούνται και διατυπώνουν σχετικές 
προτάσεις στο Διοικητικό Συμβούλιο του Νομικού Προ¬ 
σώπου για την καλύτερη εξυπηρέτηση των κατοίκων. 

4. Όλες οι υπηρεσίες του Νομικού Προσώπου συνερ¬ 
γάζονται με το Τμήμα Διεύθυνσης κατά το σχεδίασμά 
και την παρακολούθηση εφαρμογής των περιοδικών 
προγραμμάτων και γενικά των προγραμμάτων δράσης 
του Νομικού Προσώπου. 

5. Ο Πρόεδρος του Διοικητικού Συμβουλίου δύναται 
να συγκαλεί περιοδικά ή κατά περίπτωση Συντονιστικά 
Συμβούλια στα οποία μετέχουν με εκπροσώπους τους 
το σύνολο ή μέρος (ανάλογα με ομοιογενή θεματικά 
αντικείμενα) των υπηρεσιών του Νομικού Προσώπου. 

Άρθρο 5 

Αρμοδιότητες Προϊσταμένων Διοικητικών Ενοτήτων 

Ο Προϊστάμενος μιας διοικητικής ενότητας (Διεύθυν¬ 
σης, Τμήματος, Αυτοτελούς Τμήματος ή Αυτοτελούς 
Γραφείου) ευθύνεται έναντι του αμέσως υπερκείμε¬ 
νου διοικητικού επιπέδου για την αποτελεσματική και 
αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, συντονίζοντας 
και ελέγχοντας τις επί μέρους δραστηριότητες, έτσι 
ώστε να εκπληρώνονται οι περιοδικοί στόχοι του Νο¬ 
μικού Προσώπου με βάση τα αντίστοιχα προγράμματα 
δράσης. Ειδικότερα ο προϊστάμενος της διοικητικής 
ενότητας: 

1. Διατυπώνει σε συνεργασία με το ιεραρχικά ανώτερο 
διοικητικό επίπεδο, τους στόχους και τα προγράμμα¬ 
τα δράσης της διοικητικής ενότητας καθώς και τους 
αντίστοιχους προϋπολογισμούς, σε συνεργασία με την 
οικονομική υπηρεσία. 

2. Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3. Υπογράφει τα σχετικά έγγραφα μετά από εξουσι¬ 
οδότηση του Προέδρου του Διοικητικού Συμβουλίου. 


4. Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5. Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών 
μέσων, την καλύτερη εξυπηρέτηση των δημοτών και 
την καλύτερη ανταπόκριση της ενότητας στις τοπικές 
ανάγκες. 

6. Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

7. Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, και 
την διανέμει στις αρμόδιες υπηρεσιακές μονάδες ή 
υπαλλήλους παρέχοντας τις αναγκαίες οδηγίες για τις 
ενέργειες που πρέπει να γίνουν. 

8. Εισηγείται για θέματα αρμοδιότητας της διοικη¬ 
τικής ενότητας προς τον προϊστάμενο του ανώτερου 
ιεραρχικά επιπέδου και τον Πρόεδρο του Διοικητικού 
Συμβουλίου και παρίσταται, εφόσον απαιτηθεί, στις συ¬ 
νεδριάσεις συλλογικών οργάνων και επιτροπών. 

9. Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωσή του στα 
σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

10. Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας 
που εποπτεύει. 

11. Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

12. Συνεργάζεται με προϊσταμένους άλλων διοικητικών 
ενοτήτων του Νομικού Προσώπου ή του Δήμου για τον 
συντονισμό και την ολοκλήρωση των λειτουργιών. 

13. Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

14. Είναι υπεύθυνος για την νομιμότητα των ενεργειών 
της διοικητικής μονάδας του. 

15. Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής ενότητας στις 
εξελίξεις του εξωτερικού περιβάλλοντος. 

Αρθρο 6 

Κανονισμοί Λειτουργίας των Υπηρεσιών 

1. Οι αρμοδιότητες των επί μέρους οργανικών μο¬ 
νάδων και των προϊσταμένων τους θεωρούνται ως η 
γενική περιγραφή του ρόλου τους και αποτελούν το 
βασικό πλαίσιο λειτουργίας τους. 

2. Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργίας, 
καθώς και ο τρόπος λειτουργίας των παραρτημάτων, 
ορίζονται με αποφάσεις του Προέδρου του Διοικητικού 
Συμβουλίου ή καθορίζονται με ειδικούς κανονισμούς 
λειτουργίας που συντάσσονται με απόφαση του Προέ¬ 
δρου μετά από εισήγηση των αρμόδιων προϊσταμένων. 

ΜΕΡΟΣ 4 

ΘΕΣΕΙΣ ΠΡΟΣΩΠΙΚΟΥ 
Αρθρο 7 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΔΗΜΟΣΙΟΥ ΔΙΚΑΙΟΥ 

1. Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο 
Π.Δ. 37α/1987, στο Π.Δ. 22/1990 και στο Π.Δ. 50/2001, 
όπως εκάστοτε ισχύουν. 

Το ανωτέρω προσωπικό διακρίνεται σύμφωνα με το 
άρθρο 81 του ν. 3584/2007 σε 

Α. Διοικητικό 

Β. Υγειονομικό και 

Γ. Εκπαιδευτικό 

Στις οργανικές θέσεις, που προβλέπονται σύμφωνα με 
την ανωτέρω διάκριση, συμπεριλαμβάνονται οι οργανι¬ 
κές θέσεις των ΟΕΥ των συνενούμενων πρώην Ν.Π.Δ.Δ. 
των Δήμων Ελευθερίου Κορδελιού και Ευόσμου, που δια¬ 
τηρήθηκαν, καθώς και οι θέσεις των μεταταχθέντων και 
μεταφερθέντων υπαλλήλων σύμφωνα με τις διατάξεις 
των άρθρων 257 του ν.3852/2010 και 241 του ν.3643/2006, 
πλην αυτών που μέχρι την ψήφιση του παρόντος απο¬ 
χώρησαν λόγω συνταξιοδότησης. 

Το σύνολο των προβλεπόμενων θέσεων αναλύεται 
ως εξής: 


ΔΙΟΙΚΗΤΙΚΟ ΠΡΟΣΩΠΙΚΟ 

Π.Ε. 

ΠΕ Διοικητικού 

1 

Τ.Ε. 

ΤΕ Διοικητικού-Λογιστικού 

2 

Δ.Ε. 

ΔΕ Διοικητικών Γραμματέων 

1 

ΥΓΕΙΟΝΟΜΙΚΟ ΠΡΟΣΩΠΙΚΟ 

Τ.Ε. 

ΤΕ Κοινωνικών Λειτουργών 

3 

ΤΕ Αδελφών Νοσοκόμων 

3 

ΤΕ Εργοθεραπευτών 

1 

ΤΕ Βρεφονηπιοκόμων 

8 


Δ.Ε. 

ΔΕ Βοηθών Βρεφοκόμων - Παιδοκόμων 

9 

ΔΕ Μαγείρων 

3 

Υ.Ε. 

ΥΕ Βοηθών Μαγείρων 

3 

ΥΕ Προσωπικού Καθαριότητας 

12 

ΕΚΠΑΙΔΕΥΤΙΚΟ ΠΡΟΣΩΠΙΚΟ 

Π.Ε. 

ΠΕ ΝΗΠΙΑΓΩΓΩΝ 

4 

Σύνολο προβλεπόμενων οργανικών 
θέσεων 

50 


Αρθρο 8 

ΠΡΟΣΩΠΟΠΑΓΕΙΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


ΚΛΑΔΟΣ 

ΑΡΙΘΜΟΣ 

ΘΕΣΕΩΝ 

ΠΕ ΝΗΠΙΑΓΩΓΩΝ (ΠΡΟΣΩΡΙΝΟΣ) 

4 

ΠΕ ΚΟΙΝΩΝΙΟΛΟΓΩΝ 

1 

ΠΕ ΝΗΠΙΑΓΩΓΩΝ 

1 

ΠΕ ΚΟΙΝΩΝΙΚΩΝ ΛΕΙΤΟΥΡΓΩΝ 

1 

ΤΕ ΝΗΠΙΑΓΩΓΩΝ (ΠΡΟΣΩΡΙΝΟΣ) 

4 

ΤΕ ΝΟΣΗΛΕΥΤΩΝ 

1 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 

1 

ΤΕ ΦΥΣΙΚΟΘΕΡΑΠΕΥΤΩΝ 

5 

ΤΕ ΒΡΕΦΟΝΗΠΙΟΚΟΜΩΝ 

3 

ΔΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

1 

ΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ 

1 

ΔΕ ΜΑΓΕΙΡΩΝ 

2 

ΥΕ ΕΡΓΑΤΩΝ ΚΑΘΑΡΙΟΤΗΤΑΣ 
ΕΣΩΤΕΡΙΚΩΝ ΧΩΡΩΝ 

1 

ΥΕ ΒΟΗΘΩΝ ΜΑΓΕΙΡΩΝ 

1 

Σύνολο προσωποπαγών θέσεων 

Δ.Δ. 

27 


Οι θέσεις αυτές κενούμενες με οποιονδήποτε τρόπο, 
καταργούνται 


Αρθρο 9 

ΠΡΟΣΩΠΟΠΑΓΕΙΣ ©ΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

1. Προβλέπονται οι παρακάτω θέσεις που καλύπτονται 
από προσωπικό με σύμβαση εργασίας ιδιωτικού δικαίου 
αορίστου χρόνου (ΙΔΑΧ) και οι οποίες είναι προσωπο¬ 
παγείς. Οι θέσεις αυτές καταργούνται όταν κενωθούν 
με οποιονδήποτε τρόπο. 

ΚΛΑΔΟΣ 

ΑΡΙΘΜΟΣ 

ΘΕΣΕΩΝ 

ΠΕ ΝΗΠΙΑΓΩΓΩΝ 

1 

ΠΕ ΚΟΙΝΩΝΙΟΛΟΓΩΝ 

2 

ΤΕ ΝΟΣΗΛΕΥΤΩΝ 

4 

ΤΕ ΚΟΙΝΩΝΙΚΩΝ ΛΕΙΤΟΥΡΓΩΝ 

1 

ΤΕ ΦΥΣΙΚΟΘΕΡΑΠΕΥΤΩΝ 

1 

ΤΕ ΔΙΟΙΚΗΤΙΚΟΥ - ΛΟΓΙΣΤΙΚΟΥ 

2 

ΤΕ ΒΡΕΦΟΝΗΠΙΟΚΟΜΩΝ 

4 

ΔΕ ΔΙΟΙΚΗΤΙΚΩΝ - ΓΡΑΜΜΑΤΕΩΝ 

2 

ΔΕ ΜΑΓΕΙΡΩΝ 

2 

ΔΕ ΒΟΗΘΩΝ ΒΡΕΦΟΝΗΠΙΟΚΟΜΩΝ 

14 

ΥΕ ΟΙΚΙΑΚΩΝ ΒΟΗΘΩΝ 

3 

ΥΕ ΤΡΑΠΕΖΟΚΟΜΩΝ 

1 

ΥΕ ΕΡΓΑΤΩΝ ΚΑΘΑΡΙΟΤΗΤΑΣ 
ΕΣΩΤΕΡΙΚΩΝ ΧΩΡΩΝ 

2 

Σύνολο προσωποπαγών θέσεων 

ΙΔΑΧ 

39 


Άρθρο 10 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 
ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Προβλέπονται είκοσι (25) θέσεις προσωπικού με σύμ¬ 
βαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών 
ή άλλων περιοδικών ή πρόσκαιρων αναγκών, σύμφωνα 
με τις κείμενες διατάξεις. 

ΜΕΡΟΣ 5 

ΠΡΟΪΣΤΑΜΕΝΟΙ ΥΠΗΡΕΣΙΩΝ 
Αρθρο 11 

Προϊστάμενοι Υπηρεσιών 

Προϊστάμενοι των Διευθύνσεων, Τμημάτων και αυτο¬ 
τελών Γραφείων της οργανωτικής δομής του Ν.Π.Δ.Δ. 
ΔΗ.ΚΕ.ΚΠΑ.ΚΕ. τοποθετούνται, σύμφωνα με τις κείμενες 
διατάξεις, υπάλληλοι των ακόλουθων κλάδων: 

ΠΡΟΪΣΤΑΜΕΝΟΙ της Διεύθυνσης 

Επιλέγονται υπάλληλοι που κατέχουν μόνιμες ή προ¬ 
σωποπαγείς θέσεις, των παρακάτω κλάδων καθώς και 
των ομωνύμων ή συναφών ειδικοτήτων όταν πρόκειται 
για υπαλλήλους Ι.Δ.Α.Χ.: 

ΠΕ Διοικητικού ή ΠΕ Νηπιαγωγών (προσωρινός) ή ΠΕ 
Νηπιαγωγών ή ΠΕ Κοινωνικών Λειτουργών ή ΠΕ Κοινω¬ 
νιολόγων ή ΤΕ Διοικητικού-Λογιστικού ή ΤΕ Νηπιαγωγών 
(προσωρινός) ή ΤΕ Βρεφ/κόμων ή ΤΕ Βρεφονηπιαγωγών, 
ή ΤΕ Κοινωνικών Λειτουργών ή ΤΕ Νοσηλευτών ή ΤΕ 
Φυσ/ραπευτών ή ΤΕ Εργοθεραπευτών. 

ΠΡΟΪΣΤΑΜΕΝΟΙ των Τμημάτων Προσχολικής Αγωγής 

Επιλέγονται υπάλληλοι που κατέχουν μόνιμες ή προ¬ 
σωποπαγείς θέσεις, των παρακάτω κλάδων καθώς και 


των ομωνύμων ή συναφών ειδικοτήτων όταν πρόκειται 
για υπαλλήλους Ι.Δ.Α.Χ: 

ΠΕ Νηπιαγωγών (προσωρινός) ή ΠΕ Νηπιαγωγών ή 
ΤΕ Νηπιαγωγών (προσωρινός) ή ΤΕ Βρεφονηπιοκομίας 
ή ΤΕ Βρεφονηπιαγωγών. 

ΠΡΟΪΣΤΑΜΕΝΟΙ των Τμημάτων Ανοικτής Προστασί¬ 
ας Ηλικιωμένων 

Επιλέγονται υπάλληλοι που κατέχουν μόνιμες ή προ¬ 
σωποπαγείς θέσεις, των παρακάτω κλάδων καθώς και 
των ομωνύμων ή συναφών ειδικοτήτων όταν πρόκειται 
για υπαλλήλους Ι.Δ.Α.Χ: 

ΠΕ Κοινωνικών Λειτουργών ή ΠΕ Κοινωνιολόγων ή ΤΕ 
Κοινωνικών Λειτουργών ή ΤΕ Νοσηλευτών ή ΤΕ Εργο- 
θεραπευτών ή ΤΕ Φυσικοθεραπευτών. 

ΠΡΟΪΣΤΑΜΕΝΟΣ του Τμήματος Διοικητικού - Οικο¬ 
νομικού 

Επιλέγονται υπάλληλοι που κατέχουν μόνιμες ή προ¬ 
σωποπαγείς θέσεις, των παρακάτω κλάδων καθώς και 
των ομωνύμων ή συναφών ειδικοτήτων όταν πρόκειται 
για υπαλλήλους Ι.Δ.Α.Χ: 

ΠΕ Διοικητικού ή ΤΕ Διοικητικού-Λογιστικού ή ΔΕ Δι¬ 
οικητικών - Γραμματέων ή ΔΕ Διοικητικού - Λογιστικού. 

ΜΕΡΟΣ 6 

ΤΕΛΙΚΕΣ ΔΙΑΤΑΞΕΙΣ 

Αρθρο 12 
Τελικές διατάξεις 

1. Κατά την έναρξη της ισχύος του παρόντος Οργανι¬ 
σμού οι υπηρετούντες στο Νομικό Πρόσωπο υπάλληλοι 
κατατάσσονται στις αντίστοιχες θέσεις των σχετικών 
κλάδων. 

2. Η κατανομή του προσωπικού στις επί μέρους ορ¬ 
γανικές μονάδες γίνεται με απόφαση του Προέδρου 
του Διοικητικού Συμβουλίου, λαμβάνοντας υπόψη τις 
λειτουργικές ανάγκες των μονάδων, τα προσόντα, την 
πείρα και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβερνήσεως, οπότε παύει να ισχύει κάθε 
προηγούμενη σχετική απόφαση. 

ΑΚΡΟΤΕΛΕΥΤΙΟ Αρθρο: 

ΚΑΛΥΨΗ ΔΑΠΑΝΗΣ 

Από την απόφαση αυτή προκαλείται δαπάνη ύψους 
1.694.725,68€ για το τρέχον έτος 2013 που θα καλυφθεί 
από τους Κ.Α. 10.6011, 10.6012, 10.6021, 10.6041, 10.6051, 
10.6052, 10.6054, 10.6055, 15.6011,15.6021, 15.6041, 15.6051, 
15.6052,15.6054. του προϋπολογισμού του Νομικού Προ¬ 
σώπου. 

Για τα επόμενα έτη προκαλείται ετήσια δαπάνη ύψους 
1.780.000,00€ η οποία θα προβλέπεται στους αντίστοι¬ 
χους προϋπολογισμούς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Ιουλίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΑΘΑΝΑΣΙΟΣ ΚΑΡΟΥΝΤΖΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.9 1 ") 


Ηλεκτρονική Διεύθυνση: ήίίρ://νννννν.βί. 9 τ - β-πτοϊΙ: ννβόπ3δίβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































